ઉલ્લેખનિય છે કે, બ્રિક્સ સંગઠનની દ્વિવાર્ષિક પરિષદ આવતા વર્ષે ઓક્ટોબરમાં બ્રાઝિલમાં મળવાની છે, ત્યારે તેમનું વલણ કેવું રહે છે તે મહત્વનું બની રહેશે. અગાઉના રાષ્ટ્રપતિ માઈકલ ટેમરે શીયામીન બ્રિક્સ પરિષદમાં હાજરી આપી હતી, પરંતુ તેમનું વલણ થોડું અલગ દેખાતું હતું. તેઓ બ્રિક્સ સંગઠનના હેતુઓ સાથે સંમત ન હોય એવું લાગી રહ્યું હતું અને પશ્ચિમના દેશોની વિચારધારા તરફી વલણ અપનાવતા હોવાનું જણાવ્યું. આ સંજાગોમાં નવા રાષ્ટ્રપતિ કેવા પ્રકારની નીતિ સંભાળે છે તે મહત્વનું બનશે. અમેરિકાના રાષ્ટ્રપતિ ડોનાલ્ડ ટ્રમ્પ દ્વારા નાફ્ટા એટલે કે ઉત્તર અમેરિકા મુક્ત વેપાર કરારમાં ફરીથી સુધારો કર્યો છે, તેથી બોલ્સોનારો મેરકોસર – એટલે કે દક્ષિણ અમેરિકાના બજાર અંગે પુનઃ વાટાઘાટો કરી શકે છે.